Temeljem Statuta Vatrogasne zajednice Karlovačke županije, nakon izvršene analize i prijedloga Komisije za vatrogasna natjecanja, Upravni odbor VZKŽ na svojoj sjednici dana 14.04.2014.g. donosi:

                  PRAVILNIK O PROVEDBI VATROGASNOG NATJECANJA

ZA KUP VATROGASNE ZAJEDNICE KARLOVAČKE ŽUPANIJE
Članak 1.

Vatrogasno natjecanje za Kup Vatrogasne zajednice Karlovačke županije (u daljnjem tekstu Kup VZKŽ) temelji se prema odredbama važećeg Pravilnika o vatrogasnim natjecanjima u RH i Pravilnika o provedbi vatrogasnih natjecanja za KUP HVZ.

Za Kup VZKŽ boduje se nastup na pet vatrogasnih natjecanja u organizaciji PVZ Ogulin, VZO Netretić, VZO Žakanje, VZG Karlovca .






Članak 2.

Proglašenje rezultata natjecanja za Kup VZKŽ održati će se nakon provedenog posljednjeg u nizu vatrogasnog natjecanja za Kup VZKŽ. 






Članak 3.

Vatrogasna natjecanja koja prethode Kup-u VZKŽ kao i sam Kup VZKŽ održavaju se u slijedećim kategorijama:  - djeca   6 – 12 muški / žene



            - vježba sa brentačama



                        - štafetna utrka
                  -  mladež 12 – 16 muški / žene
            - vježba

            - štafetna utrka
                  -  muški / žene - A
            - vježba s VMŠ (bez uporabe vode)
            - štafetna utrka 400 m bez prepreka
                                          -  muški / žene - B



            - vježba s VMŠ (bez uporabe vode)







            - štafetna utrka 400 m  bez prepreka







Članak 4.

Natjecateljska odjeljenja koja u kalendarskoj godini nastupe na najmanje tri vatrogasna natjecanja iz članka 1. ovog Pravilnika uvrštavaju se u konačni redoslijed Kup-a VZKŽ.  

Na jednom od vatrogasnih natjecanja za Kup VZKŽ može se izvršiti bodovanje za   Županijsko vatrogasno natjecanje o čemu će pravovremenu odluku donijeti Upravni odbor VZ Karlovačke županije na prijedlog Zapovjedništva.






Članak 5.

Na vatrogasnim natjecanjima za Kup VZKŽ mogu sudjelovati dobrovoljna vatrogasna društva i javne vatrogasne postrojbe koje su članice Vatrogasne zajednice Karlovačke županije, kao i ostala DVD i JVP koja nisu članice VZKŽ, ali van konkurencije.  

Pravo nastupa na Županijskom vatrogasnom natjecanju imaju natjecateljska odjeljenja koja su prethodno stekla pravo nastupa nakon provedenih općinskih, gradskih ili područnih vatrogasnih natjecanja.






Članak 6.

Organizatori natjecanja iz članka 1. ovog Pravilnika dužni su objaviti mjesto i vrijeme održavanja natjecanja najmanje 30 dana prije samog održavanja. Isto tako obvezni su odrediti alternativni datum održavanja KUP natjecanja za slučaj nemogučnosti održavanja istog. 

Natjecateljsko odjeljenje koje je izvršilo prijavu, a iz bilo kojih razloga ne može nastupiti obvezno je odjaviti nastup organizatoru najmanje 48 sati prije početka natjecanja.






Članak 7.

Domaćini vatrogasnih natjecanja dužni su napraviti redoslijed nastupa i odrediti sudačke komisije sa područja VZKŽ odnosno RH.

Redoslijed nastupa sa predviđenom satnicom pojedinih natjecateljskih odjeljenja potrebno je objaviti 24 sata prije početka samog natjecanja.  
Na posljednjem Kup natjecanju prijave natjecateljskih odjeljenja moraju biti konačne 10 dana prije početka održavanja natjecanja.






Članak 8.

Domaćini vatrogasnih natjecanja za KupVZKŽ imenuju organizacijski odbor, komisije i ostala tijela radi uspješnog provođenja natjecanja. 

Ako se u sklopu Kup natjecanja provodi i Županijsko vatrogasno natjecanje, u tom slučaju VZKŽ imenuje voditeljstvo natjecanja sukladno Pravilniku o vatrogasnim natjecanjima u RH. 

Kup natjecanja provode se na prikladnom i uređenom terenu, a natjecanje djece može biti i na tvrdoj podlozi (beton, asfalt i sl.).






Članak 9.

Vatrogasna zajednica Karlovačke županije na posljednjem natjecanju za Kup VZKŽ u natjecateljskom ciklusu imenuje jednoga člana u obračunski odbor zbog obračuna konačnih rezultata.  

Obračun rezultata na svim vatrogasnim natjecanjima za Kup VZKŽ vrši se prema jedinstvenom programu.






Članak 10.

VZKŽ na svim vatrogasnim natjecanjima za Kup VZKŽ imenuje predstavnika VZKŽ.  

U slučaju da se u sklopu Kup natjecanja iz članka 1. ovog Pravilnika održavaju ujedno i općinska, gradska ili područna natjecanja VZKŽ imenuje kontrolora natjecanja.






Članak 11.

Domaćini vatrogasnih natjecanja za KupVZKŽ dužni su osigurati vatrogasnu opremu za natjecanje u svim kategorijama. 

Članak 12.

Broj osvojenih bodova natjecateljskih odjeljenja određuje se na slijedeći način:

	Osvojeno

mjesto/rang
	Broj bodova

	1.
	22

	2.
	18

	3.
	15

	4.
	13

	5.
	11

	6.
	10

	7.
	9

	8.
	8

	9.
	7

	10.
	6

	11.
	5

	12.
	4

	13.
	3

	14.
	2

	15.
	1


Ukoliko dva natjecateljska odjeljenja osvoje jednaki ukupni broj bodova na kraju natjecateljskog ciklusa, bolje se rangira ono odjeljenje koje je imalo bolji plasman kroz Kup natjecanje. 





Članak 13.

Na vatrogasnim natjecanjima koja se boduju za Kup VZKŽ domaćin, odnosno organizator dužan je osigurati pehare i/ili medalje, nagrade i sl. Službene rezultate sa vatrogasnih natjecanja organizator je obvezan dostaviti u ured VZKŽ najkasnije pet dana po završetku natjecanja. Rezultati moraju biti ovjereni odnosno potpisani od strane predstavnika VZKŽ.  

Organizator je obvezan uz rezultate dostaviti i popis sudaca koji su sudili na vatrogasnim natjecanjima za Kup VZKŽ..






Članak 14.

Vatrogasna zajednica Karlovačke županije za postignute rezultate po konačnom obračunu i završetku svih vatrogasnih natjecanja za Kup VZKŽ osigurava medalje za prve tri ekipe u svakoj kategoriji i to po 12  za svaku ekipu i pehare za prve tri ekipe i pismene diplome za sva natjecateljska odjeljenja o čemu odluku donosi nadležno tijelo VZKŽ. Vatrogasna zajednica Karlovačke županije osigurava i prijelazni pehar za svaku kategoriju.  
Nakon tri uzastopna osvajanja Kup-a VZKŽ prijelazni pehar ostaje u trajnom vlasništvu.





Članak 15.

Organizatori (domaćini) iz članka 1. stav 2. ovog Pravilnika obvezni su poštivati odredbe ovog Pravilnika.  

Ne održavanje pojedinog vatrogasnog natjecanja (ili dijela natjecanja) od strane organizatora (domaćina), kao i nepridržavanje odredbi ovog Pravilnika povlači odgovornost organizatora (domaćina).
O eventualnoj odgovornosti organizatora (domaćina) konačnu odluku na prijedlog Zapovjedništva donosi Upravni odbor VZKŽ.






Članak 16.

Nakon završetka vatrogasnog natjecanja za Kup VZKŽ, nadležno tijelo Vatrogasne zajednice Karlovačke županije svake godine će izvršiti analizu svih natjecanja te utvrditi program natjecanja za Kup VZKŽ za iduću godinu.    

                                                            Članak 17.    

Vatrogasna zajednica karlovačke županije temeljem Odluke Upravnog odbora doznačuje sredstva organizatorima iz Članka 1. ovog Pravilnika za sufinanciranje troškova natjecanja.   

                                                            Članak 18.   

Ovaj Pravilnik stupa na snagu danom donošenja.     

U Karlovcu, 14.04.2014.g.                  
                                                                                                        Predsjednik:       

                                                                                                Robert Hranilović, dipl.ing.   

